钦定古今图书集成/明伦汇编/官常典/第707卷 > 涉间
## 钦定古今图书集成/明伦汇编/官常典/第707卷 > 涉间

按《史记项羽本纪》，“章邯已破项梁军，则以为楚地兵
不足忧，乃渡河击赵，大破之。”当此时，赵歇为王，陈馀
为将，张耳为相，皆走入钜鹿城。章邯令王离涉间围
钜鹿。时项羽杀卿子冠军，威震楚国，名闻诸侯。乃遣
当阳君、蒲将军将卒二万，渡河救钜鹿，战少利，陈馀
复请兵，项羽乃悉引兵渡河，皆沉船，破釜甑，烧庐舍，
“持三日粮，以示士卒必死，无一还心。”于是至，则围王
离，与秦军遇，九战，绝其甬道，大破之，杀苏角，掳王离。
《涉间》不降，楚自烧杀。